FI Euroopan unionin virallinen lehti C 244/19

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (1)

(Ilmoitus nestemäisten tai kaasumaisten hiilivetyjen etsintään oikeuttavia yksinomaisia lupia (ns. Permis du Languedoc ja Permis des Plaines du Languedoc) koskevista hakemuksista)

(ETA:n kannalta merkityksellinen teksti)

(2008/C 244/06)

Languedoc Petroleum Development Ltd, jonka päätoimipaikan osoite on sis Wembley Point, 1 Harrow Road, Wembley, Middlesex, HA9 6DE (Yhdistynyt kuningaskunta), on hakenut 19. huhtikuuta 2007 päivätyllä ja 16. toukokuuta 2008 tarkistetulla hakemuksella viideksi vuodeksi yksinomaista lupaa nestemäisten tai kaasumaisten hiilivetyjen etsintään (ns. Permis du Languedoc) noin 2 348 neliökilometrin alueella, joka kuuluu osittain Auden ja Héraultin departementteihin.

Lundin International SA, jonka päätoimipaikan osoite on Maclaunay, F-51210 Montmirail, on hakenut 28. tammikuuta 2008 päivätyllä hakemuksella viideksi vuodeksi yksinomaista lupaa nestemäisten tai kaasumaisten hiilivetyjen etsintään (ns. Permis des Plaines du Languedoc) samalla alueella, jota ns. Permis du Languedoc -hakemus koskee.

Luvat koskevat aluetta, jonka raja kulkee seuraavassa taulukossa maantieteellisesti pituus- ja leveyspiirien avulla määriteltyjen peräkkäisten pisteiden kautta, kun nollapituuspiiri on Pariisin pituuspiiri:

Pisteet Pituus Leveys A 1,30° I 48,40° P B 0,90° I 48,40° P C 0,90° I 48,30° P D 0,60° I 48,30° P E 0,60° I 48,20° P F 0,40° I 48,20° P G 0,40° I 47,90° P

Piste H: leveyspiirin 47,90 pohjoista astetta leikkauspiste Välimeren rantaviivan kanssa.

Piste I: pituuspiirin 1,30 itäistä astetta leikkauspiste Välimeren rantaviivan kanssa.

Pisteet H–I: Välimeren rantaviiva.

Hakemusten esittäminen ja luvan myöntämisperusteet

Alkuperäisen hakemuksen ja kilpailevien hakemusten esittäjien on täytettävä ehdot, jotka on määritelty Ranskan 2. kesäkuuta 2006 etsimisluvista ja maanalaisista varastoista antaman asetuksen 2006-648 4 ja 5 pykälässä (Journal officiel de la République française, 3. kesäkuuta 2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374, 30.12.1994, s. 11 julkaistussa ilmoituksessa hiilivetyjen etsimislupien hankkimisesta Ranskassa ja joista säädetään etsimisluvista ja maanalaisista varastoista annetussa asetuksessa 2006-648. Kilpailevat hakemukset on toimitettava kaivostoiminnasta vastaavalle ministerille alla olevaan osoitteeseen.

Päätökset alkuperäisestä hakemuksesta ja kilpailevista hakemuksista tehdään mainitun asetuksen 6 pykälässä määritettyjä etsimislupien myöntämisperusteita noudattaen viimeistään 1. lokakuuta 2009.

Toiminnan harjoittamista ja lopettamista koskevat ehdot ja edellytykset

Hakijoita pyydetään tutustumaan kaivoslain (code minier) 79 pykälään ja 79.1 pykälään sekä kaivostöistä, maanalaisesta varastoinnista ja niitä koskevista säännöistä 2. kesäkuuta 2006 annettuun asetukseen N:o 2006-649 (Journal officiel de la République française, 3. kesäkuuta 2006).

Lisätietoja saa seuraavasta osoitteesta: Ministère de l'écologie, de l'energie, de l'aménagement du territoire et du développement durable (direction générale de l'énergie et du climat, direction de l'énergie, SD2, bureau exploration et production des hydrocarbures), 41, boulevard Vincent Auriol, F-75703 Paris Cedex 13 (puhelin: (33) 144 97 23 02, faksi: (33) 144 97 05 70).

Edellä mainittuihin säädösteksteihin voi tutustua seuraavassa Internet-osoitteessa:

Légifrance: http://www.legifrance.gouv.fr

(1) EUVL L 164, 30.6.1994, s. 3.